কনস্টান্টিনোপল
কনস্টান্টিনোপল (; ; ; and modern ) শহরটি ছিল রোমান সাম্রাজ্য, বাইজেন্টাইন সাম্রাজ্য, ল্যাটিন সাম্রাজ্য ও উসমানীয় সাম্রাজ্যের রাজধানী। ৩২৪ খ্রিষ্টাব্দে সাবেক বাইজেন্টিয়ামে সম্রাট কন্সটান্টাইন কর্তৃক এটি পুনরায় উদ্বোধন করা হয়। তার নামে এটির নামকরণ করা হয় ও ৩৩০ এর ১১ মে উৎসর্গিত হয়। ১২ শতকে এটি ইউরোপের সর্ববৃহৎ ও সর্বাপেক্ষা ধনী শহর ছিল।
মহান কন্সট্যান্টাইন
কন্সট্যান্টাইন রোমান গৃহযুদ্ধে সম্রাট ম্যাক্সেন্টিয়াস ও লিসিনিয়াসকে পরাজিত করেন। তিনি ফ্রাঙ্ক, আলামান্নি, ভিসিগোথ, সারমাটিয়ান প্রভৃতি জাতির বিরুদ্ধেও জয় লাভ করেন, এমনকি পূর্বতন শতাব্দীতে হারানো "ডেসিয়া" ও পুনরুদ্ধার করেন। কন্সট্যান্টাইন বাইজেন্টিয়ামে সম্রাটের নতুন আবাসস্থল নির্মাণ করেন এবং এর নাম দেন নতুন রোম। কিন্তু সম্রাটের সম্মানার্থে সবাই এটিকে কন্সট্যান্টিনোপল নামে ডাকা শুরু করে। পরবর্তীকালে এই শহর-ই এক হাজার বছরের বেশী বাইজেন্টাইন সাম্রাজের রাজধানী হিসেবে প্রতিষ্টিত হয়। এই কারণে কন্সট্যান্টাইনকে বাইজেন্টাইন সাম্রাজ্যের প্রতিষ্ঠাতা হিসেবে বিবেচনা করা হয়।